# Агоп Мелконян

### от Уикипедия, свободната енциклопедия

Агоп Мелконян български писател
Роден: | 10 март 1949 Бургас
Починал: | 23 юли 2006 София

Агоп Мъгърдич Мелконян е български писател-фантаст, преводач, журналист, университетски преподавател и книгоиздател.

Агоп Мелконян е български арменец. Дипломиран инженер, Мелконян дълго време работи като журналист в седмичния вестник „Орбита“, където пише за най-новите научни открития в областта на физиката, техниката и астрономията.

Като писател, Агоп Мелконян е един от най-четените български фантасти. Автор на десетина книги: романи и сборници с фантастични повести и разкази. Автор е също така на голям брой пиеси (три от които са представяни на професионална театрална сцена) и сценарии за филми. Негови произведения са преведени на девет езика.

Като преводач, Агоп Мелконян сътрудничи на издателство Георги Бакалов за подбора на поредицата „Библиотека Галактика“. Превежда произведения на братя Стругацки, Едгар Алън По и др.

Издател е на списанието за научна фантастика „Омега“ и редактор на месечното списание "Върколак", по-късно преименувано в „Зона F“.

Преводач на арменска литература и поезия, публикувани от издателство „Ерато“, Агоп Мелконян е и един от основателите на катедрата по арменистика към Софийския университет, и преподавател по арменска филология.

Агоп Мелконян е член на Съюза на българските писатели. Печели първата награда за фантастика „Гравитион“ през 1991 г.

Женен, с двама сина. На 23 юли 2006 г. Агоп Мелконян почива от рак на 57-годишна възраст.

## [редактиране] Библиография

- „Сами ли сме във Вселената“ (научно-популярна)
- „Спомен за света“ (разкази)
- „Йозеф и времето“
- „Сенки от плът“
- „Сонатина от Равел“
- „Via Dolorosa“
- „Там, тогава...“
- „Звездичката и звездата“ (цикъл „Досиета от лудницата“)
- „Самотникът и самотата“ (цикъл „Досиета от лудницата“)
- „Суматоха за душите“, ISBN 9545701188
- „Влакове“ (от научно-популярната поредица "Парад на превозните средства")
- „Антиутопия“ (театрална пиеса)

## [редактиране] Външни препратки

Уикицитат съдържа
колекция от цитати от/за Агоп Мелконян

Няколко от произведенията на Агоп Мелконян могат да се прочетат във виртуалните библиотеки:

- ЛитерНет
- SFBG - научна фантастика
- Вестник Знание (нови разкази)
- Моята библиотека (авторски и преводни произведения)
- Глупостта като безкрайност, статия от Зона F

Взето от „http://bg.wikipedia.org../../../%D0%B0/%D0%B3/%D0%BE/%D0%90%D0%B3%D0%BE%D0%BF_%D0%9C%D0%B5%D0%BB%D0%BA%D0%BE%D0%BD%D1%8F%D0%BD_dfb4.html“.

Категории: Съвременни български писатели | Български журналисти | Български писатели-фантасти

##### Views

- Статия
- Беседа
- Текуща версия

##### Търсене

##### На други езици

- Français